มาเดินเล่นที่เทอมินอล 21 เลยต้องแวะดื่มชาที่ร้าน Kamu ชั้น 6 ฝั่งโซนโรงหนังเอสเอฟสักหน่อยค่ะ เปิดบริการทุกวันเวลา 11.00-22.00 น. 
บรรยากาศและการตกแต่งร้าน ตกแต่งด้วยภาพเมนูเครื่องดื่ม และเน้นโทนสีดำ ร้านโล่งโปร่งและมี นั่งสบายดีค่ะ
Kamu ร้านชาสารพัดเมนู ไม่ว่าจะเป็นชานม ชาผลไม้ ดื่มอร่อยสดชื่นดีค่ะ สามารถเลือกความหวานได้เป็นเปอร์เซนต์ อยากหวานมากหรือน้อยก็แจ้งพนักงานได้เลยค่ะ แถมมีท้อบปิ้งให้เลือกมากมายทีเดียว
เมนูอร่อย
ชาอู่หลง (ไซส์ L 40 บาท) ชาแท้ๆดื่มแล้วสดชื่นค่ะ
ชาเขียวถั่วแดง ( ไซส์ L 75 บาท) ชาเขียวเข้มหอมทานคู่กับถั่วแดงหวานนิดๆ เข้ากันดีค่ะ
ราคาพอสมควรค่ะ การบริการดีใช้ได้ค่ะ 